5.4.2023.
HR
Službeni list Europske unije
L 97/3
(11)
Ova Uredba trebala bi se primjenjivati od 1. rujna 2024.
kako bi koincidirala s dogovorenim rokovima za revizije referentnih vrijednosti usklađenih nacionalnih računa u državama članicama.
To ne sprečava države članice da statistike sastavljaju u skladu s izmijenjenim prilozima prije tog datuma opće primjene.
Kako bi se osiguralo dovoljno vremena za prilagodbu novim zahtjevima u pogledu dostave, svaka nova obveza dostavljanja metapodataka o strukturnim informacijama trebala bi se primjenjivati od 1. rujna 2025.
iako se ti metapodaci možda već dobrovoljno dostavljaju prije tog datuma.
(12)
S ciljem ublažavanja socijalnih i gospodarskih posljedica krize uzrokovane bolešću COVID-19 i kako bi ojačala otpornost gospodarstava i socijalnih struktura država članica, Unija je poduzela važne inicijative, posebno instrument NextGenerationEU i Mehanizam za oporavak i otpornost uspostavljen Uredbom (EU) 2021/241 Europskog parlamenta i Vijeća (18).
U tom kontekstu statistički podaci Unije trebali bi na odgovarajući način odražavati statističke račune institucija i tijela Unije.
Stoga bi u tu svrhu trebalo nastaviti tehnički rad na razvoju pouzdane metodologije kojom se Komisiji (Eurostatu) omogućuje sastavljanje i diseminacija statističkih računa, uključujući neto uzajmljivanje / neto pozajmljivanje prema ESA-i 2010.
i nepodmirene dužničke obveze iz Maastrichta.
Komisija (Eurostat) trebala bi do 31. ožujka 2024.
podnijeti izvješće Europskom parlamentu i Vijeću o napretku postignutom u tom pogledu.
(13)
S obzirom na to da cilj ove Uredbe, odnosno oblikovanje zajedničkih statističkih standarda koji omogućuju proizvodnju usklađenih podataka o nacionalnim računima radi postizanja opće usporedivosti na razini Unije, ne mogu dostatno ostvariti države članice, nego se zbog njezina opsega i učinka on na bolji način može ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5.
Ugovora o Europskoj uniji.
U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tog cilja.
(14)
Podaci o opremi za informacijske i komunikacijske tehnologije ključni su za potporu analizi i oblikovanju politika u okviru prioritetnih politika povezanih s digitalizacijom i europskim zelenim planom, čiji je cilj jačanje konkurentnosti i daljnji razvoj novih tehnologija.
Slično tome, podaci o zemljištu na kojem se nalaze zgrade i strukture važni su za analizu ulaganja i bogatstva na razini Unije.
Komisija (Eurostat) i nacionalna statistička tijela trebali bi nastaviti metodološki rad koji je u tom području obavljen posljednjih godina s ciljem povećanja dostupnosti detaljnijih podataka u kontekstu buduće revizije Europskog sustava nacionalnih i regionalnih računa.
(15)
Potrebna su periodična ažuriranja da se uzme u obzir interakcija globalizacije, zelene i digitalne tranzicije i nacionalnih računa kako bi se donositeljima odluka pružili potrebni podaci i znanje radi osiguravanja konkurentnosti, financijske stabilnosti, proračunske otpornosti, zdravih javnih financija i pravedne porezne politike.
Osim toga, Statistička komisija Ujedinjenih naroda na svojoj je 51. sjednici već zatražila od Međutajničke radne skupine za nacionalne račune da izradi plan za reviziju Sustava nacionalnih računa 2008.
Tu revidiranu verziju Sustava nacionalnih računa Statistička komisija Ujedinjenih naroda planira donijeti 2025.
(16)
Potrebno je ažurirati međunarodne priručnike o nacionalnim računima, posebno u pogledu dobrobiti i održivosti, s obzirom na to da se toliko aktivnosti koje utječu na gospodarsku dobrobit stanovništva odvija izvan granica proizvodnje.
(17)
Revizijom Sustava nacionalnih računa 2008. u 2025. pružit će se prilika za ažuriranje međunarodno dogovorenih koncepata, definicija, klasifikacija i računovodstvenih pravila kako bi se odgovorilo na globalne izazove povezane s klimatskim promjenama, sigurnošću, nejednakošću, održivošću i dobrobiti te će ona biti ključna za pružanje potpore oblikovateljima politika u donošenju utemeljenih odluka radi poticanja ekonomske, socijalne i teritorijalne kohezije, smanjenja socijalnih i rodnih nejednakosti te ubrzavanja zelene i digitalne tranzicije.
Komisija bi stoga trebala redovito pružati potrebne informacije i raspravljati s Europskim parlamentom i Vijećem o reviziji Sustava nacionalnih računa 2008. prije njezina planiranog zaključenja u 2025.
(18)
Provedeno je savjetovanje s Odborom za Europski statistički sustav,
(18) Uredba (EU) 2021/241 Europskog parlamenta i Vijeća od 12. veljače 2021.
o uspostavi Mehanizma za oporavak i otpornost (SL L 57, 18.2.2021., str. 17.).